**BASHKIA TIRANË** **KËSHILLI BASHKIAK**

**Konceptoi dhe punoi:**Specialist i SALL: R. Hasa

Specialist i SMD: E. Çadra

**Pranoi:**

Përgjegjës i SALL: J. Shahini

Përgjegjës i SMD: B. Beshku

**Miratoi:**

Drejtor i DJ: J. Rudaj

Drejtor i DMJ: E. Minxhozi

**Konfirmoi:**

Drejtor i Përgjithshëm i DPMF: J. Halili

Sekretar i Përgjithshmëm: E. Hoxha

Nr. i kopjeve 3, datë: 4.6.2025

Nr.\_\_\_\_\_\_\_\_\_ prot. Tiranë, më\_\_\_, \_\_\_, 2025

**V E N D I M**

Nr. 40, datë 10.06.2025

**“PËR**

**NJË NDRYSHIM NË VENDIMIN NR. 21, DATË 18.07.2012 TË KËSHILLIT BASHKIAK “PËR MIRATIMIN E ANËTARËSIMIT DHE FINANCIMIT TE KUOTËS SË ANËTARIT TË ASOCIUAR TË BASHKISË SË TIRANËS NË EUROCITIES, RRJETI I QYTETEVE MË TË MËDHA EUROPIANE”, TË NDRYSHUAR”**

Në mbështetje të nenit 8, pika 2, nenit 9, pika 1, nënpika 1.1, shkronja “b”, nenit 54 dhe nenit 55, të ligjit nr. 139/2015 “Për vetëqeverisjen vendore”, të ndryshuar, nenit 113 të ligjit nr. 44, datë 30.4.2015 “Kodi i procedurave administrative i Republikës së Shqipërisë”, ligjit nr. 8548, datë 11.11.1999 “Për Ratifikimin e Kartës Europiane të Autonomisë Vendore”, si dhe në vijim të memos nr. 20267 prot., datë 3.6.2025 të Drejtorisë së Marrëdhënieve me Jashtë me propozim të Kryetarit të Bashkisë, Këshilli Bashkiak,

**V E N D O S I:**

Në vendimin nr. 21 datë 18.07.2012, të Këshillit Bashkiak “Për miratimin e anëtarësimit dhe financimit te kuotës së anëtarit të asociuar të Bashkisë së Tiranës në Eurocities, rrjeti i qyteteve më të mëdha europiane”, të ndryshuar, bëhet ky ndryshim:

**1.** Pika 3 ndryshohet me përmbajtjen si më poshtë:

“3. Të përmbushë detyrimin e pagesës vjetore të kuotës si anëtar i asociuar në rrjetin Eurocities, për vitin 2025, në shumën 4 700 (katër mijë e shtatëqind) euro, për vitin 2026, në shumën 4 860 (katër mijë e tetëqind e gjashtëdhjetë) euro dhe për çdo vit pasues, sipas vendimmarrjes përkatëse të Asamblesë.”

**2.** Efektet financiare të këtij vendimi për vitin 2025, do të përballohen nga buxheti i aparatit të Bashkisë Tiranë, parashikuar në Programin “Planifikim, menaxhim dhe administrim” për kuota anëtarësimi në shoqata e unione. Për vitin 2026 e në vijim efektet financiare do të përballohen nga buxheti që do të planifikohet në të njëjtën strukturë buxhetore në buxhetin e Aparatit të Bashkisë Tiranë.

**3.** Ngarkohet Drejtoria e Përgjithshme e Menaxhimit Financiar dhe Drejtoria e Marrëdhënieve me Jashtë, për zbatimin e këtij vendimi.

Ky vendim hyn në fuqi sipas përcaktimeve të pikës 6, të nenit 55, të ligjit nr. 139/2015 “Për vetëqeverisjen vendore”, të ndryshuar.

**K R Y E T A R**

**MEGI FINO**

Zbardhi: D.Xhavara

Miratoi: B.Zeneli